**Ministru kabineta noteikumu projekta “Kārtība, kādā interaktīvo azartspēļu un interaktīvo izložu organizētājs iesniedz paziņojumu par pārskata ceturksni” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Azartspēļu un izložu likuma 53.panta sestā daļa, 80.panta astotā daļa, pārejas noteikumu 20.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Azartspēļu un izložu likuma 53.panta sestā daļa nosaka, ka  interaktīvo azartspēļu organizētājs un totalizatora vai derību organizētājs, kas pieņem likmes ar elektronisko sakaru pakalpojumu starpniecību, ne vēlāk kā 15 dienas pēc pārskata ceturkšņa beigām Ministru kabineta noteiktajā kārtībā iesniedz Valsts ieņēmumu dienestam elektroniski Elektroniskās deklarēšanas sistēmā un Izložu un azartspēļu uzraudzības inspekcijai paziņojumu par pārskata ceturksnī iemaksāto likmju kopsummu un izmaksāto laimestu kopsummu, kā arī kredītiestādes izziņu par pārskata ceturksnī savstarpējos norēķinos ar spēlētājiem izmantotajā kontā veiktajiem darījumiem.Azartspēļu un izložu likuma 80.panta astotā daļa nosaka, ka interaktīvās izlozes organizētājs ne vēlāk kā 15 dienas pēc pārskata ceturkšņa beigām Ministru kabineta noteiktajā kārtībā iesniedz Valsts ieņēmumu dienestam elektroniski Elektroniskās deklarēšanas sistēmā un Izložu un azartspēļu uzraudzības inspekcijai paziņojumu par pārskata ceturksnī pārdotajām biļetēm un izmaksāto laimestu kopsummu. Ministru kabinets nosaka kārtību, kādā interaktīvo izložu organizētājs iesniedz paziņojumu par pārskata ceturksni.Noteikumu projektā pēc būtības tiek pārņemtas Ministru kabineta 2007.gada 13.februāra noteikumu Nr.105 “Kārtība, kādā interaktīvo azartspēļu un izložu organizētājs iesniedz paziņojumu par pārskata ceturksni” (turpmāk arī – noteikumi) normas un paziņojumu veidlapas, papildinot tās ar normām attiecībā uz interaktīvajām izlozēm un ar atbilstošu paziņojuma veidlapu.Ministru kabineta noteikumu projektā “Kārtība, kādā interaktīvo azartspēļu un interaktīvo izložu organizētājs iesniedz paziņojumu par pārskata ceturksni” (turpmāk - noteikumu projekts) ir paredzēts noteikt kārtību, kādā interaktīvo izložu organizētājs iesniedz paziņojumu par pārskata ceturksnī pārdotajām biļetēm un izmaksāto laimestu kopsummu.Saskaņā ar Saeimā 2015.gada 30.novembrī pieņemto likumu “Grozījumi Azartspēļu un izložu likumā” ir precizēta Azartspēļu un izložu likuma 44.panta pirmā daļa, ietverot interaktīvo azartspēļu uzskaitījumā arī veiksmes spēles pa tālruni.Ņemot vērā, ka Latvijā licencētiem interaktīvo azartspēļu organizētājiem ir atļauts ar elektronisko sakaru starpniecību organizēt visus azartspēļu veidus, t.i., spēļu automātu spēles, ruletes (cilindriskās spēles), kāršu spēles, kauliņu spēles, bingo, totalizatoru, derības un arī veiksmes spēles pa tālruni, tāpēc nepieciešams precizēt paziņojuma par pārskata ceturksnī iemaksāto likmju kopsummu un izmaksāto laimestu kopsummu veidlapu, kas ir šobrīd spēkā esošo noteikumu 1.pielikums, norādot tajā arī interaktīvo azartspēļu veidu – veiksmes spēli pa tālruni.Ar noteikumu projektu ir paredzēts noteikt, ka licences saņēmējam paziņojumi Valsts ieņēmumu dienestam jāiesniedz elektroniski Elektroniskās deklarēšanas sistēmā. Kā arī noteikumu projektā paredzēts, ka interaktīvo azartspēļu organizētājam kredītiestādes izziņu Valsts ieņēmumu dienestam jāiesniedz elektroniski Elektroniskās deklarēšanas sistēmā. Lai nodrošinātu paziņojumu un kredītiestādes izziņas par 2017.gada trešo ceturksni iesniegšanu atbilstoši noteikumu projektā ietvertajiem grozījumiem, noteikumu projektā paredzēts, ka noteikumi piemērojami ar pārskata ceturksni, kas sākas 2017.gada 1.jūlijā.Ar Ministru kabineta noteikumu projekta spēkā stāšanos spēku zaudēs Ministru kabineta 2007.gada 13.februāra noteikumi Nr.105 “Kārtība, kādā interaktīvo azartspēļu un izložu organizētājs iesniedz paziņojumu par pārskata ceturksni”. |
| 3. | Projekta izstrādē iesaistītās institūcijas | Izložu un azartspēļu uzraudzības inspekcija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izložu un azartspēļu uzraudzības inspekcija, Valsts ieņēmumu dienests un kapitālsabiedrības, kas organizē interaktīvās azartspēles. Latvijā šobrīd ir 7 šādi azartspēļu organizētāji un VAS “Latvijas Loto”, kam tiesības organizēt visu veidu izlozes. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību un administratīvo slogu netiks mainīta, jo ar noteikumu projektu paredzēts pilnveidot šobrīd spēkā esošajos Ministru kabineta noteikumos noteikto paziņojumu iesniegšanas kārtību.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projekta izstrādes uzsākšanu Finanšu ministrijas mājaslapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai VAS “Latvijas Loto”, Latvijas Darba devēju konfederācijai un biedrībai “Latvijas Spēļu biznesa asociācija”.  |
| 3. | Sabiedrības līdzdalības rezultāti | Noteikumu projektā tika ņemti vērā VAS “Latvijas Loto” iebildumi. Latvijas Darba devēju konfederācija, biedrība “Latvijas Spēļu biznesa asociācija” un VAS “Latvijas Loto” saskaņoja noteikumu projektu bez iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.Noteikumu projekts tiks realizēts esošo resursu ietvaros. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Finanšu ministre Dana Reizniece-Ozola

Avotiņa, 67095515

inga.avotina@fm.gov.lv